Държавен вестник, бр. 84, 2023 г., стр. 27

БРОЙ  84	
Д Ъ Р Ж А В Е Н  В Е С Т Н И К 	
СТР.  27  
анализиране и проверка на сведения при или 
по повод информация за прояви на корупция 
от лица, заемащи публични длъжности;
3. назначава директорите на дирекции и 
техните заместници, разследващите инспекто­
ри, инспекторите, осъществяващи оперативно-
издирвателна дейност, и лицата, работещи по 
служебно и трудово правоотношение, изменя 
и прекратява правоотношенията им;
4. подпомага и обезпечава дейността на 
разследващите инспектори по чл. 15, ал. 1, т. 1;
5. осъществява контрол и взема решения 
относно извършваните проверки и анализ 
на декларации за имущество и интереси на 
лицата, заемащи публични длъжности;
6. установява конфликт на интереси на 
лица, заемащи публични длъжности;
7. изслушва или изисква предоставянето 
на информация във връзка с проверките за 
установяване на конфликт на интереси;
8. проверява сигнали във връзка с декла­
рациите за несъвместимост на лицата, заема­
щи публични длъжности, и при установена 
несъвместимост сезира органа по избора или 
назначаването за предприемане на съответ­
ните действия;
9. може да обжалва постановления за отказ 
да се образува досъдебно производство по реда 
на чл. 213б от Наказателно-процесуалния ко­
декс, както и постановленията за прекратяване 
на наказателното производство – в случаите 
и по реда на чл. 243 от Наказателно-проце­
суалния кодекс;
10. приема правила за провеждане на 
проверките за почтеност на служителите на 
Комисията и организира тяхното провеждане;
11. утвърждава образци на декларациите 
по чл. 49, ал. 1, т. 2 и 4;
12. създава и поддържа единна система за 
електронни декларации;
13. организира и ръководи дейността си;
14. контролира и отговаря за изпълнението 
на бюджета;
15. осъществява сътрудничество с чуждес­
транни и международни институции;
16. упражнява други правомощия, пред­
видени в закон.
(2) Решенията на Комисията се приемат с 
мнозинство повече от половината от всички 
присъстващи членове, освен решението за 
назначаване на директор на специализирана 
дирекция „Противодействие на корупцията“, 
което се приема единодушно. Когато член на 
Комисията е против приемането на решение, 
то се мотивира. В мотивите се посочват фак­
тите, доказателствата, въз основа на които те 
са установени, както и направените правни 
изводи.
(3) Решенията на Комисията по ал. 1, т. 6 и 
постановените съдебни решения по обжалва­
нето им се публикуват на интернет страницата 
на Комисията при спазване изискванията за 
защита на личните данни и на Закона за за­
щита на класифицираната информация.
(4) За заседанията на Комисията се води 
протокол.
(5) С решение на Комисията организацията 
на дейността по отделни ресори може да бъде 
разпределена между отделни нейни членове.
Чл. 14. (1) Председателят на Комисията:
1. представлява Комисията;
2. насрочва и ръководи заседанията;
3. издава наказателни постановления за 
извършени нарушения по този закон;
4. изпълнява и други функции, предвидени 
в закона.
(2) При отсъствие на председателя функ­
циите му се изпълняват от определен от него 
друг член на комисията.
Чл. 15. (1) Комисията се състои от:
1. специализирана дирекция „Противодей­
ствие на корупцията“;
2. специализирана администрация, която 
включва дирекция „Превенция на корупцията“, 
дирекция „Публичен регистър“ и дирекция 
„Конфликт на интереси“;
3. обща администрация, която включва 
дирекция „Административно-правно и ин­
формационно обслужване“, дирекция „Фи­
нансово-стопански дейности и управление на 
собствеността“ и Инспекторат.
(2) При необходимост по решение на 
Комисията може да се създават и други са­
мостоятелни дирекции и отдели, функциите, 
съставът и структурата на които се уреждат 
в правилника по чл. 37, ал. 1.
(3) В специализирана дирекция „Противо­
действие на корупцията“, специализираната 
и общата администрация работят:
1. инспектори, осъществяващи опера­
тивно-издирвателна дейност и разследващи 
инспектори;
2. държавни служители по смисъла на 
Закона за държавния служител;
3. лица по трудово правоотношение.
(4) Статутът на лицата по ал. 3, т. 1 се 
урежда с този закон, а по ал. 3, т. 2 – със 
Закона за държавния служител. Степените 
на длъжностите съобразно изпълняваните 
функции, притежаваната квалификация и 
професионален опит на служителите по 
ал. 3, т. 1 и 2, както и редът за възникване, 
изменение и прекратяване на служебното им 
правоотношение се уреждат с правилника по 
чл. 37, ал. 1.
(5) Статутът на лицата, работещи по трудово 
правоотношение, се урежда при условията и 
по реда на Кодекса на труда.
(6) Лицата, които работят в комисията, не 
може да извършват дейност, несъвместима 
със службата им.
Чл. 16. (1) За директор на специализирана 
дирекция „Противодействие на корупцията“ 
се назначава пълнолетно лице, което има